Folketing
2012-01-19

Men jeg har efterlyst nogle konkrete tiltag med hensyn til det, vi diskuterer i dag, nemlig finansloven. Det kunne være interessant at høre, hvad det er for nogle ting, man f.eks. fra Dansk Folkepartis side forestiller sig. Hvordan ville finansloven se ud, hvis det var Dansk Folkeparti, der skulle bestemme? Det kan vi jo ikke få nogen som helst forklaring på, og derfor vil jeg i virkeligheden godt foreslå, at Dansk Folkepartis ordfører griber lidt i egen barm og prøver at komme lidt ud af den der fastlåste holdning, hvor man siger: Jamen vi snakker ikke om skattereformen, vi vil have at vide, hvad I vil på skatteområdet. Men det skal nok komme. I øvrigt ... nej, nu er taletiden gået, men jeg vil godt endnu en gang opfordre Dansk Folkeparti til at kommentere: Hvad er Dansk Folkepartis vej ud af krisen?